স্বামীকে শোধরাতে স্ত্রীর মিথ্যে মামলা, কী বলল বম্বে হাইকোর্ট

ওয়েব ডেস্ক: স্বামীর আচরণ শোধরাতে স্ত্রীর ৪৯৮-ক ধারায় অভিযোগ নিষ্ঠুরতা, রায় দিল বম্বে হাইকোর্ট (Bombay High Court)। আদালতের অভিমত, বিবাহিত সম্পর্কের বিশ্বাস ও স্বচ্ছন্দ গতি এর ফলে নষ্ট হয়। সেই সঙ্গে বিবাহিত সম্পর্ক এগিয়ে নিয়ে যাওয়ার মূল্যবোধযুক্ত ভিত্তিকে ক্ষতিগ্রস্ত করে।

স্বামীর আচরণ শোধরাতে ৪৯৮-ক যে অভিযোগ স্ত্রী এনেছিলেন তা আসলে মিথ্যা। তাই ১৯৫৫ সালের হিন্দু ম্যারেজ আইনের (Hindu Marriage Act) ১৩(এক)(আই-এ) অনুযায়ী তা নিষ্ঠুরতা। এমনটাই অভিমত বিচারপতি জিএস কুলকার্নি ও বিচারপতি এম শেঠনার।

আরও পড়ুন: কুম্ভমেলার স্পেশাল ট্রেনে হামলা! আতঙ্কে পুণ্যার্থীরা

স্বামী এবং তাঁর পরিবার মিথ্যা ফৌজদারি মামলায় দীর্ঘদিন ধরে হেনস্থা হয়েছেন। অথচ এই অভিযোগের কারণ, স্বামীর আচরণ বদলানো। স্ত্রীর এমন পদক্ষেপ কোনওভাবেই গ্রহণযোগ্য নয়। শুধু তাই নয়, সম্পর্কের ভিত্তি এর ফলে অবধারিত ভাবে নষ্ট হয়, পারস্পরিক বিশ্বাস নষ্ট হয়। যা স্বাভাবিক দাম্পত্য জীবনের পরিপন্থী। তাই এমন পদক্ষেপ নিষ্ঠুরতার নামান্তর। অভিমত আদালতের।

উল্লেখ্য, ২০০৬ সালে ওই দম্পতির বিয়ে হয়। কিন্তু কয়েক মাসের মধ্যে আলাদা জীবনযাপন শুরু। এই অবস্থায় স্বামী ও তাঁর পরিবারের বিরুদ্ধে মামলা করেন স্ত্রী। নিম্ন আদালতে দুই দফা সেই অভিযোগ খারিজ হওয়ার পরেও স্বামীকে সাজা দেওয়ার দাবিতে হাইকোর্টের দ্বারস্থ হন স্ত্রী। এর মধ্যে পারিবারিক আদালত বিবাহ বিচ্ছেদের জন্য স্বামীর আবেদন মঞ্জুর করেছে। আইনের অপব্যবহার করার কারণে এই রায়ও হাইকোর্ট বহাল রেখেছে।

দেখুন অন্য খবর: