বিনা কারণে স্বামীকে ছেড়ে যাওয়া স্ত্রীকে খোরপোশ দিল না হাইকোর্ট

ওয়েব ডেস্ক: হাতে হাত মিলিয়ে চলাই বিবাহিত জীবনের ভিত্তি, বিবাহ-বিচ্ছেদের এক মামলায় এই মন্তব্য করল কেরালা হাইকোর্ট (Kerala High Court)। উপযুক্ত কারণ ছাড়াই স্বামীকে ছেড়ে যাওয়া স্ত্রীকে খোরপোশ (Alimony) দিতেও অস্বীকার করল উচ্চ আদালত।

বিচারপতি কাওসার এডাপ্পাগাথের (Justice Kauser Edappagath) অভিমত, দু’জনের সামাজিক প্রেক্ষাপট আলাদা হতে পারে, ভালোলাগা এবং স্বাচ্ছন্দ্যবোধের জায়গাও অন্যরকম হতে পারে, কিন্তু বিবাহিত জীবনের মূল ভিত্তি হাতে হাত মিলিয়ে চলা। যখন কোনও একজন অন্যের জীবন থেকে যুক্তিসম্মত কোনও কারণ ছাড়াই সরে যান, তখন ধরে নিতে হবে সেখানে বৈবাহিক দায়বদ্ধতা নেই। স্ত্রী যুক্তিসম্মত কোনও কারণ ছাড়াই আলাদা থাকছেন। তাই নিম্ন আদালতের দেওয়া খোরপোশ প্রদানের নির্দেশ যথাযথ নয়।

আরও পড়ুন: ৩৮ বছর পর ধ*র্ষণের মামলায় সাজা পেল অভিযুক্ত!

উল্লেখ্য, দম্পতির বিবাহ ২০০৮ সালে। তাঁদের একটি কন্যাসন্তান আছে। ২০১৫ সালে মেয়েকে স্বামীর কাছে ছেড়ে দিয়ে স্ত্রীর আলাদা থাকা শুরু হয়। পারিবারিক আদালত স্বামীর বিবাহ বিচ্ছেদের আবেদন মঞ্জুর করে ২০১৭ সালে। এদিকে স্ত্রীর পাল্টা দাবি, স্বামীর খারাপ ব্যবহারের কারণেই আলাদা থাকতে বাধ্য হয়েছিলেন তিনি।

কেরালা হাইকোর্টের অভিমত, স্বামীর বিরুদ্ধে খারাপ ব্যবহারের কোনও প্রমাণ স্ত্রী দিতে পারেননি। পুলিশের কাছেও তাঁর কোনও অভিযোগ নেই। তাই স্ত্রীর অভিযোগ গ্রহণযোগ্য নয়।

দেখুন অন্য খবর: